cyanic-selkie/wikianc huggingface dataset:
Dzelzceļa līnija Gulbene—Alūksne
Vēsture
Posms no Pļaviņām līdz Gulbenei 1915.-1916. gadā tika pārveidots par platsliežu dzelzceļa līniju. Tā kā kara laikā šajā reģionā notika aktīva karadarbība, dzelzceļš nopietni cieta. Vilcienu kustību 1920. gada 15. martā atjaunoja posmā Gulbene—Alūksne, 1921. gada 6. septembrī tika atjaunota satiksme arī posmā līdz Valkai. Arī 2. pasaules karš nesa zaudējumus un postījumus Latvijas dzelzceļam. Pēc kara tika atjaunota satiksme no Gulbenes līdz Apei, vēlāk arī līdz Valgai, jo Valkā dzelzceļa mezglu neatjaunoja. 1970. gadā slēdza posmu no Apes līdz Valgai, bet 1973. gadā arī no Apes līdz Alūksnei. 1984. gadā atlikušajam dzelzceļa posmam tika piešķirts tehnikas pieminekļa statuss.
1613. gads
1613. bija parastais gads, kas sākās otrdienā.
Halo 3
Halo 3 ir pirmās personas šaujamspēle. Kompānijas Bungie izstrādāta tieši Xbox 360 konsolei. Šī ir spēles trešā un nobeidzošā daļa no Halo sērijas, kas sākās ar Halo: Combat Evolved un turpinājās Halo 2. Spēli izlaida 2007. gada 25. Septembrī Austrālijā, Brazīlijā, Indijā, Jaunzērlandē, Ziemeļamerikā un Singapūrā, 2007. gada 26. Septembrī Eiropā un dienu vēlāk arī Japānā. Dienu pirms izlaišanas jau 4.2 miljoni spēles kopiju bija pasūtītas. Halo 3 pieder rekords par lielāko daudzumu pārdoto spēles kopiju izlaišanas dienā un nopelnot 300$ milionus pirmajā nedēļā. Pirmajās 20 stundās vairāk nekā milions cilvēku spēlēju Halo 3. Kopš 2008. gada 3. Janvāra Halo 3 ir pārdots 8.1 miljonu spēles kopija un bija Amerikas visvairāk pārdotā 2007. gada spēle.
Sepse
Diagnoze
Ja sešu stundu laikā, asins spiediens tāpat paliek zems par spīti intensīvai intravenozo šķidrumu lietošanai vai gadījumā, ja laktāts ir ≥ 4 mmol/L (36 mg/dL), tiek mērīts centrālais venozais spiediens un centrālā venozā skābekļa saturācija. Laktātu nepieciešams izmērīt vēlreiz, ja pirmais mērījums bija paaugstināts. Divpadsmit stundu laikā ir svarīgi diagnosticēt vai izslēgt infekcijas, kas ir bīstamas dzīvībai, piemēram nekrotizējošas mīksto audu infekcijas, peritonītu (vēderplēves iekaisumu) infekcijas, žultsceļu infekcijas, kā arī zarnu infarktu. Perforēts orgāns (datortomogrāfijā vai rentgenā redzams brīvs gaiss), patoloģisks plaušu rentgens ar pneimonijas pazīmēm (redzams lokāls aizēnojums), petehijas, purpura var pierādīt infekcijas klātbūtni.
Prognoze
Aptuveni 20—35% cilvēku ar smagu sepsi mirst. Septiskā šoka gadījumā mirstība ir 30—70%. Laktāta daudzuma noteikšana ir nozīmīgs laboratoriskais izmeklējums, lai prognozētu iznākumu — cilvēkiem ar laktātu virs 4 mmol/L mirstība sasniedz 40%, bet 2 mmol/L mirstība ir ap 15% gadījumu.
Roma
Vēsture
390. gadā p.m.ē. galli izlaupīja Romu. 246.-146. g. norisinājās Romai ļoti grūtie Pūniešu kari ar Kartāgu, pēc kuriem Romas republika kļuva Vidusjūras lielvalsti.
68.-96. g. — Flāviju dianstijas laiks. Kolizeja celniecība.
Ģeogrāfija
Roma atrodas Tibras upes krastos Itālijas centrālās daļas rietumos, aptuveni 24 km no Tirēnu jūras, kur atradās senā ostas pilsēta Ostija. Roma ir uzcelta piekrastes zemienē, kuras augsni veido vulkāniskie ieži un māls. Šī zemiene austrumos robežojas ar Apenīnu kalniem. Dienvidaustrumos Romu ieskauj Albani pakalni (Colli Albani), austrumos — Prenestīni pakalni (Monti Prenestini), ziemeļaustrumos — Sabīni pakalni, bet ziemeļrietumos — Sabatīni pakalni (Monti Sabatini).
Cilvēki
Romā ir dzimuši tādi pazīstami cilvēki kā:
Kikutas bāka
Vēsture
Bāka izveidota uz 19. gs. celta skatu torņa. 1962. gadā tas tika pārbūvēts, piemērojot bākas vajadzībām. Sākotnēji bākā bija uzstādīta elektriska — gāzes laterna, kuru nomainīja ar iekārtu ar divām spuldzēm maiņas aparātā.
Ksenons
Ksenons ir ķīmiskais elements ar simbolu Xe un atomskaitli 54. Ksenons ir salīdzinoši smaga cēlgāze bez krāsas un smaržas, kura brīvā veidā nelielos daudzumos ir sastopama arī Zemes atmosfērā. Ksenons ir ķīmiski samērā inerta gāze. Ksenons vēsturiski bija pirmā cēlgāze, kurai tika iegūti ķīmiskie savienojumi. Ksenons pats par sevi nav toksisks, taču tā savienojumi ir spēcīgi oksidētāji. Nozīmīgākais ksenona pielietojums ir gāzizlādes lampu uzpildīšana.
Iegūšana
Rūpnieciski ksenons tiek iegūts no sašķidrināta gaisa.
FK Torpedo Rīga
FK Torpedo bija Padomju un Latvijas futbola klubs, kurš spēlēja PSRS Augstākajā un Latvijas Virslīgā.
Abavas pagasts
Vēsture
No 2000. gada līdz 2009. gadam bija Sabiles novada sastāvā.
Markuss Torntons
Markuss Terels Torntons (en; dzimis Batonrūžā, Luiziānas štatā, ASV) ir profesionāls amerikāņu basketbolists, spēlē uzbrūkošā aizsarga pozīcijā. Pašlaik (2014) pārstāv NBA klubu Bostonas "Celtics".
Skvalēns
Atrašanās dabā
Skvalēns dabā lielākos daudzumos sastopams dažu zivju, piemēram, haizivju aknās, arī daudzos augos un raugā. Tā kā skvalēns ir daudz vieglāks par ūdeni, tas palīdz haizivīm peldēt, jo tām nav peldpūšļa.
BESM
БЭСМ-2 (1958)
Šī bija pirmā elektroniskā skaitļošanas mašīna БЭСМ sērijā, ko izstrādāja PSRS Zinātņu akadēmijas Precīzās mehānikas un skaitļošanas tehnikas institūts (Институт точной механики и вычислительной техники). Galvenie tehniskie parametri: 20 000 operāciju sekundē, 4 000 elektronisko lampu un 5 000 pusvadītāju diodes. Mašīnas tika ražotas laikā no 1958. līdz 1962. gadam. Pavisam saražoja 67 šādas mašīnas.
БЭСМ-4 (1965)
Priekš БЭСМ-4 pastāvēja vismaz 3 dažādi kompilatori Алгол-60 un Fortran programmēšanas valodām, vismaz 2 dažādi assembleri ar Epsilon valodu.
Veimāras Republika
Veimāras Republika (de, oficiāli valsti turpināja dēvēt par Deutsches Reich jeb "Vācijas Impēriju") bija periods Vācijas vēsturē no 1919. līdz 1933. gadam. Pēc nacionālsociālistu ievēlēšanas 1933. gadā tika likvidēti demokrātijas mehānismi, un to uzskata par Veimāras republikas beigām.
1605. gads
1605. bija parastais gads, kas sākās sestdienā.
Popārts
Popārts (en, saīsinājums no popular art — 'populārā māksla') ir avangarda tēlotāja mākslas kustība, kas radās 1950. gadu vidū Lielbritānijā un ASV.
1604. gads
1604. bija garais gads, kas sākās ceturtdienā.
Diktatūra
Struktūra
Diktatora vara tiek nodrošināta, ietekmējot un nomierinot iekšējo loku, kā arī apspiežot jebkuru opozīciju, piemēram, sāncenšu politiskās partijas un nelojālus sabiedrotos, kā arī ikviens, kurš neatbalsta šo režīmu. Vara tiek nodrošināta ar militāru un politisku spēku, vai pat mainot likumus. Organizēta opozīcija apdraud diktatūras stabilitāti, jo tā cenšas graut sabiedrības atbalstu diktatoram un aicina mainīt režīmu.
Korejas Grand Prix
Korejas Grand Prix ir ikgadēja Formula 1 Grand Prix izcīņa, kas pirmo reizi norisinājās Korejas Starptautiskajā trasē. Par pirmo Korejas Grand Prix uzvarētāju kļuva Fernando Alonso.
2014. gada Pasaules čempionāts hokejā
Pirmā kārta
Sešpadsmit komandas ir sadalītas divās grupās. Pēc tam, kas visas grupas komandas aizvada savstarpējās spēles, katras grupas četras labākās komandas turpina cīņu par čempionu titulu izslēgšanas turnīrā.
Artis Ābols
Artis Ābols (dzimis Rīgā) ir bijušais latviešu hokejists, spēlējis uzbrucēja pozīcijā, bijis Latvijas izlases dalībnieks. Pašlaik (2020) viņš ir Latvijas čempionāta komandas HK Zemgale galvenais treneris.
Spēlētāja karjera
Latvijas hokeja izlases sastāvā piedalījies četros Pasaules čempionātos (1999, 2000, 2001, 2002), kā arī 1993. gada Pasaules čempionāta C divīzijā.
Latvijas atzīšana
Jēdziens Latvijas atzīšana var būt:
Laiks
Laika joslas
Par pasaules laiku uzskata Griničas laiku, kas ir laika josla, kuru veido 0° meridiāna ±7,5° no šīs meridiānas. Pavisam ir 24 laika joslas, kas viena no otras blakus esošajām atšķiras par vienu stundu, bet kopējais laika nobīžu skaits ir 51, no kurām mūsdienās izmanto tikai 42. Pārējās 9 laika nobīdes mūsdienās vairs netiek izmantotas.
Ādolfs Hitlers
Biogrāfija
1907. un 1908. gadā Hitleru divreiz neuzņēma Vīnes Mākslas akadēmijā "talanta trūkuma" dēļ, ko viņš smagi pārdzīvoja. Hitleram ieteica kļūt par arhitektu, jo viņam labi padevās arhitektoniskas skices un zīmējumi.
Mārtiņš Šics
M. Šics ir kamaniņu braucēju brāļu Andra un Jura Šicu tēva brālis.
Politiskā darbība
Bijis Padomju Savienības Komunistiskās partijas biedrs.
Austrālija (kontinents)
Atklāšana
Pirmais tur nokļuva holandiešu jūrasbraucējs Vilems Janszons 1606. gadā, taču viņš neapzinājās, ka atklājis jaunu kontinentu. Nedaudz vēlāk Austrāliju sasniedza holandiešu un spāņu jūrasbraucēji. Holandietis Abels Tasmans no 1642. līdz 1644. gadam pētīja kontinenta ziemeļu un dienvidu piekrasti un atklāja salu, kura vēlāk tika nosaukta par Tasmaniju. 1770. gadā angļu jūrasbraucējs Džeimss Kuks pētīja austrumu piekrasti. Viņa iesākto darbu pabeidza Metjū Flinderss, kurš veica ceļu apkārt visam kontinentam un iezīmēja kartē pilnu Austrālijas kontūru. Tas tika aprakstīts viņa 4 sējumu darbā, kurš nāca klajā 1814. gadā.
Reljefs
Austrālijas reljefs ir līdzīgs Āfrikas reljefam. Kontinenta pamatu veido Austrālijas platforma. Austrumos atrodas Lielā Ūdensšķirtnes grēda. Tās augstums tikai nedaudz pārsniedz 1000 m vjl. Augstākā virsotne ir Kostjuško kalns (2228 m vjl.), kas atrodas kontinenta dienvidaustrumu daļā.
Tektoniskā lūzumzona un upju ielejas sadala kalnus atsevišķos masīvos. Kalnu austrumu nogāzes ir stāvas, savukārt, rietumu nogāzes ir lēzenas un pakāpeniski pāriet kontinenta centrālās daļas līdzenumos, kurus klāj biezi nogulumiežu slāņi.
Kontinenta ziemeļrietumu daļā 400–983 m vjl. paceļas Kimberlijas plato, kas ir senu, noārdījušos kalnu paliekas. Dažās vietās tur vērojamas ļoti savdabīgas formas klintis, kuru pakāje slīgst smiltīs un šķembās.
Austrālijas centrālajā daļā tuksneša vidū paceļas klints, kas tiek uzskatīta par vienu no Austrālijas simboliem. Tā ir Uluru jeb Eiersa klints. To veido cieti sarkanie smilšakmeņi. Ovālās formas klints garums ir apmēram 3,6 km, bet platums — 2 km. Tā paceļas 355 m augstumā virs apkārtējā līdzenuma.
Leons Batista Alberti
Dzimis Florences tirgotāju ģimenē Dženovā, kur tēvs no Florences politisku iemeslu dēļ bija izsūtīts. Studējis Boloņas Universitātē.
Jeruzaleme
Statuss
Pilsētas statuss ir neviennozīmīgs — 1949. gada pamiera līnija starp Izraēlu un Palestīnas Rietumkrastu iet cauri Jeruzalemei. Kopš Izraēlas uzvaras 1967. gada Sešu dienu karā tā kontrolē visu pilsētu un ir pasludinājusi to par savu sastāvdaļu. Izraēlas Jeruzalemes likums pasludina to par Izraēlas galvaspilsētu, kaut arī daudzas valstis to neatzīst un uztur vēstniecības Telavivā. Palestīnieši arī uzskata Jeruzalemi (Austrumjeruzalemi) par galvaspilsētu nākotnes Palestīnai. 2017. gada 6. decembrī ASV prezidents Donalds Tramps paziņoja, ka ASV atzīst Jeruzalemi par Izraēlas galvaspilsētu, tādējādi atsakoties no desmitgadēm ilgās politikas šajā jautājumā. Savukārt Turcijā notiekošajā Islāma sadarbības organizācijas ārkārtas samitā vairāk nekā 20 dalībvalstis atzina Austrumjeruzalemi par Palestīnas galvaspilsētu.
Sports
Populārākie sporta veidi ir futbols un basketbols. Beitar Jerusalem F.C. ir viens no slavenākajiem Izraēlas futbola klubiem. No basketbola klubiem slavenākais ir Hapoel Jerusalem B.C..
Versaļas līgums
Lielbritānijas prasības
Lai arī Britu impērija karā bija zaudējusi simtiem tūkstošus kritušo un Anglijas teritorija tika bombardēta, tiešu kara darbību savā teritorijā tā nebija piedzīvojusi. Pēc kara impērija ieguva vairākas Vācijas kolonijas Āfrikā. Briti uzstāja uz reparācijām, taču nevēlējās pilnīgu Vācijas ekonomisko iznīcināšanu un Francijas pārlieku dominanci Eiropā.
Klusā okeāna Grand Prix
Saraksts
Minēti tikai uzvarētāji tajos Grand Prix, kas aizvadīti F1 sezonu ietvaros.
Luiss Bunjuels
Dzimis mazā ciematā Kalandā, Andalūzijas Teruelas provincē. Studējis Madridē, kur iedraudzējies ar Salvadoru Dalī un Federiko Garsiju Lorku. 1925. gadā devās uz Parīzi, kur atrada darbu par režisora asistentu.
Apbalvojumi
Bunjuels kopā ar savu ilgstošo sadarbības partneri Žanu Klodu Karjēru divas reizes tika nominēts Amerikas Kinoakadēmijas balvai — par scenāriju filmām "Buržuāzijas diskrētais šarms" (1972) un "Šis slepenais iekāres objekts" (1977). Par scenāriju "Buržuāzijas diskrētais šarms" abi ieguva BAFTA kino balvu.
Aleksandrs Menšikovs
Dzīvesgājums
Pēc kņazu Dogorukovu padoma Pēteris II Menšikovu apvainoja careviča Alekseja nogalināšanā un 1727. gadā izsūtīja uz Sibīriju.
Jakobs Delagardijs
Grāfs Jakobs Delagardijs vai Jakobs Delagardi (vai arī Jakobs de la Gardijs, sv,, Rēvele — , Stokholma) bija Zviedrijas militārais un valsts darbinieks, feldmaršals (1620). Zviedru Vidzemes ģenerālgubernators (1621–1628).
Dzīvesgājums
Polijas — Zviedrijas kara laikā 1600. — 1601. gadā komandēja pulku Vidzemē, 1601. — 1606. gadā bija poļu gūstā. Pēc atbrīvošanas dienēja Holandes vietvalža Nasavas Morica karaspēkā. 1608. — 1613. gadā Kārļa IX uzdevumā vadīja Zviedrijas karaspēka iebrukumu Krievijā, kur cīnījās cara Vasilija Šuiska atbalstītāju pusē pret Polijas-Lietuvas kopvalsts karaspēku. 1610. gada martā viņu kā atbrīvotāju sagaidīja Maskavā, bet jūlijā viņš cieta sakāvi Klušinas kaujā pie Smoļenskas. Ingrijas kara laikā zviedri Delagardija vadībā 1611. gada jūlijā ieņēma Novgorodas kremli un uz neilgu laiku atjaunoja Novgorodas lielkņazisti Zviedrijas protektorātā, bet 1615. gadā nespēja ieņemt Pleskavas kremli. Karš noslēdzās 1617. gada martā ar Stolbovas miera līgumu, ko Zviedrijas karaļa vārdā parakstīja Delagardijs.
Gladiatus
Ģildes
Ģilde ir kopiena spēles lietotājiem ar līdzīgiem uzskatiem. Pats savu ģildi var atvērt, sākot ar piekto līmeni. Ģildi var palielināt, iemaksājot spēles naudu, ko var saziedot visi ģildes locekļi.
Pareizticība
Par ticības avotiem atzīst Svētos rakstus (Veco un Jauno Derību) un Svēto tradīciju — septiņu ekumenisko koncilu, kā arī vietējo koncilu lēmumus, savus liturģiskos tekstus, baznīcu tēvu sacerējumus. Dieva Trīsvienības trešā persona — Svētais Gars iziet tikai no Tēva. Lielākā daļa pareizticības apakšvirzienu pieturas pie Bizantijas liturģiskās tradīcijas. Ģeogrāfiski aptver Austrumeiropu, Balkānu slāvu tautas un Vidusjūras baseina austrumdaļu. Aptuveni 300 miljoni ticīgo. Eiropā (ietverot Krieviju) 2000. gadā bija reģistrēti 158,1 miljoni pareizticīgo (21,7%).
Dievkalpojumi
Sākotnēji Austrumu Baznīca pieļāva liturģisko ritu daudzveidību, taču pēc Lielās šķelšanās par vispārpieņemtu nostabilizējies bizantiešu rits ar vietējām īpatnībām un atšķirībām. Liturģija ir pareizticīgo galvenais dievkalpojums, kurā notiek Eiharistijas sakraments. Svētais Vakarēdiens tiek dots divos veidos — kā Miesa un kā Asinis. Eiharistijas sakramentā tiek izmantots vīns un raudzētā maize — prosfora.
Teoloģiskās atšķirības
* “Juridiskā izpirkšanas teorija” — mācība, ka Kristus upurs bija vajadzīgs, lai apstādinātu Dieva Tēva dusmas, kuras izraisīja Ādama izdarītais pirmdzimtais grēks.
Hanna Heha
Hanna Heha (Hannah Höch, dzimusi Johanna Hoha, 1889. g. 1. novembris - 1978. g. 31. maijs) bija vācu dadaisma māksliniece.
Pulksteņezers
Ezerā gultnē atrodami dažādi nedetonējuši lādiņi, kas saistāms ar ezera tuvumu Ādažu militārajam poligonam.
Andrejs Aršavins
Andrejs Aršavins (dzimis ) ir krievu bijušais futbola uzbrucējs, kurš savulaik spēlēja Anglijas Premjerlīgas klubā Londonas "Arsenal" un Krievijas izlasē.
Izabella Adžanī
Izabella Jasmīne Adžanī (fr; dzimusi Parīzē) ir vācu/alžīriešu izcelsmes franču aktrise. Divreiz nominēta Oskara balvai un piecas reizes ieguvusi Cēzara balvu.
Pazīstamas filmas ar aktrises piedalīšanos:
Martijans Bekasovs
Politiskā darbība
1998. gadā ievēlēts 7. Saeimā no Tautas Saskaņas partijas saraksta, kas sastāvēja no visām apvienībā "PCTVL" ietilpstošajām partijām. Arī šajā sasakumā darbojies Aizsardzības un iekšlietu komisijā, Mandātu un iesniegumu komisijā un vienā parlamentārās izmeklēšanas komisijā. Bijis frakcijas sekretārs. 2002. gadā ievēlēts 8. Saeimā no PCTVL saraksta. Līdz brīdim, kad Latvijas Sociālistiskās partijas deputāti (tai skaitā Bekasovs) izstājās no PCTVL, bija frakcijas sekretārs. Saeimas pilnvaru termiņa beigās bijis Aizsardzības un iekšlietu komisijas biedrs, kā arī Mandātu, ētikas un iesniegumu komisijas priekšsēdētāja biedrs.
2006. gadā kandidējis 9. Saeimas vēlēšanās no apvienības "Saskaņas Centrs" saraksta, tomēr sākotnēji nav ticis parlamentā. Pēc deputāta Aleksandra Golubova nāves 2010. gadā kļuvis par 9. Saeimas deputātu. Ir bijis Pilsonības likuma izpildes komisijas, kā arī Valsts pārvaldes un pašvaldības komisijas biedrs. 10. Saeimas vēlēšanās nekandidēja.
Privātā dzīve
Martijans Bekasovs ir dzimis Rēzeknes pilsētā. Precējies.
Padomju Sociālistisko Republiku karogi
Šodien vienīgā bijušās Padomju Savienības teritorijas, kas izmanto izmanītu bijušo padomju karogu ir starptautiski neatzītā Piedņestra (bijušais Moldāvijas PSR reģions) un Baltkrievija (kopš 1995. gada; modificēts).
Zirnekļveidīgie
Morfoloģija
Zirnekļveidīgo iekšējā un ārējā uzbūvē vērojama daļu koncentrācija, pie kam izzūd segmentācija un ķermeņa diferenciācija nodalījumos.
Asinsrites sistēma zirnekļveidīgajiem ir dažādā attīstības pakāpē, sākot ar sarežģīto skorpionu un zirnekļu asinsrites sistēmu un beidzot ar ērču vienkāršo maisveida sirdi, kurai ir viens pāris ostiju, pie kam ērcēm asinsvadu sistēma var arī vispār nebūt. Asinsrites sistēmas attīstības pakāpe atrodas skaidri izteiktā korelācijā ar elpošanas lokalizācijas pakāpi, zirnekļveidīgo lielumu un daļēji ar ķermeņa posmojuma pakāpi. Ja elpošana ir stingri lokalizēta, kā tas ir tad, ja ir lapveida plaušas, asinsrites sistēma ir labi attīstīta, kaut arī nekad nav slēgta. Ja dzīvnieks elpo ar trahejām, asinsrites sistēma mazāk sazarojusies. Zirnekļveidīgajiem kļūstot mazākiem, asinsrites sistēma vājāk attīstīta.
Salo Flors
Bērnība
Salo Flors piedzima ebreju daudzbērnu ģimenē Galīcijas pilsētiņā Horodenkā. Viņa vecāki, brāļi un māsas gāja bojā ebreju grautiņa laikā 1916. gadā. No astoņiem bērniem izdzīvoja tikai Salo un viņa vecākais brālis Mozess. Abi bāreņi tika nosūtīti uz Bohēmijas pilsētu Mikulovu, kur viņus izvietoja vietējā bērnu namā. Pēc Čehoslovākijas nodibināšanas brāļus pieņem audzināt Benešovas pilsētas rabīna ģimene.
Jaunība un pirmie panākumi šahā
1924. gadā pēc ģimnāzijas beigšanas pārceļas uz Prāgu, kur strādā vietējā papīra fabrikā. Šajā laikā sākās Flora aizraušanās ar šahu - viņš bieži apmeklē šaha klubu, kur simultānspēles seansā uzvar tādus pazīstamus šahistus kā Rihardu Retī un Rūdolfu Špīlmanu. 1928. gadā Flors uzvar vietējā turnīrā Prāgā, pēc tam piedalās nelielā starptautiskā turnīrā Slovēnijā, kur ierindojās 2. vietā aiz Akibas Rubinšteina. Vienlaicīgi Flors kļūst arī par pazīstamu šaha žurnālistu.
Pasaules čempiona nosaukuma pretendents
Flora karjeras virsotnes ir trīsdesmito gadu vidus. 1933. un 1936. gadā viņš kļūst par Čehoslovākijas čempionu. Šajā laikā Flors sekmīgi piedalās dažādos Eiropas turnīros - dalīta 1. vieta 1935. gadā Maskavā (kopā ar nākamo pasaules čempionu Mihailu Botviņņiku), dalīta 1. vieta 1. Ķemeru starptautiskajā turnīrā (kopā ar Vladimiru Petrovu un Semjuelu Reševski), 1. vieta 2. starptautiskajā Ķemeru - Rīgas starptautiskajā turnīrā 1939. gadā.
Dzīve PSRS
No aktīva šahista Flors pamazām pārvēršas par atzītu žurnālistu, kas raksta par šahu populārajam izdevumam "Ogoņok". Lai gan Floram krievu valoda nebija dzimtā, viņa rakstu stils tiek atzīts par ļoti asprātīgu. Tāpat viņš ir daudzu starptautisko turnīru tiesnesis un 1963. gadā kļūst par starptautisko šaha arbitru. Tāpat 1950. gadā kā vienam no pirmajiem starptautiskā šaha federācija FIDE piešķir viņam starptautiskā lielmeistara nosaukumu. Līdz mūža beigām Flors uzstājas ar lekcijām un simultānspēles seansiem daudzās pilsētās.
.jp
.jp ir Japānas Interneta augstākā līmeņa domēns (ccTLD). To pārvalda Japānas reģistrācijas serviss.
Ņikita Hruščovs
Ņikita Hruščovs (ru; dzimis, miris ) bija PSKP CK pirmais sekretārs no 1953. gada, un PSRS Ministru padomes priekšsēdētājs no 1958. līdz 1964. gadam. Vienpersoniskais PSRS vadītājs no 1957. līdz 1964. gadam.
Ārpolitika
1953. gada 30. maijā Molotovs informēja Turcijas vēstnieku, ka PSRS oficiāli atsakās no 1945. gadā izvirzītajām teritoriālajām pretenzijām. Lai arī PSRS turpināja kritizēt Turciju par NATO bāzēm un izlūklidojumiem, kopumā attiecību tonis uzlabojās. 1957. gadā PSRS finansēja stikla rūpnīcas celtniecību. 1959. gada decembrī Turcijas veselības ministrs apmeklēja Maskavu. Plānoto premjera Menderesa vizīti izjauca Turcijas valsts apvērsums. 1963. gadā divu nedēļu vizītē ieradās Turcijas parlamenta delegācija. Turcijas ārlietu ministra vizīte notika divas nedēļas pēc Hruščova gāšanas.
1953. gada 6. jūnijā Molotovs Dievidslāvijas pārstāvim izteica vēlēšanos atjaunot attiecības vēstnieku līmenī. Jaunais padomju vēstnieks Belgradā ieradās jau 21. jūlijā. Apsīka pret Tito vērstās propagandas kampaņas. Taču Tito saglabāja vēsumu attiecībās, ko Hruščovs mēģināja lauzt, nosūtot vairākas personīgas vēstules. 1954. gadā abas valstis noslēdza tirdzniecības līgumu. Tam sekoja vairāki kredītu līgumi un atbalsts rūpnīcu celtniecībai. No 1955. gada 26. maija līdz 2. jūnijam Hruščovs ieradās vizītē Dienvidslāvijā. PSRS apņēmās neiejaukties Dienvidslāvijas iekšlietās un respektēt tās politisko kursu. Tito atteicās nodibināt ciešākas attiecības starp abu valstu komunistiskajām partijām vai pievienoties Varšavas paktam. Tito pozitīvi novērtēja Staļina nosodīšanu 20. kongresā. 1956. gada 1. jūnijā, dienu pirms Tito vizītes Maskavā, Molotovam nācās pamest ārlietu ministra posteni. Lai arī Tito atbalstīja padomju iebrukumu Ungārijā, attiecības ar viņu uz pāris gadiem kļuva vēsākas, PSRS cenšoties atjaunot pilnīgu kontroli pār Austrumeiropu, kurā nebija vietas neatkarīgam ceļam uz sociālismu. 1960. gada septembrī Tito un Hruščovs tikās ANO mītnē Ņujorkā, vienojoties par attiecību atjaunošanu. 1961. gada jūlijā Maskavu apmeklēja Dienvidslāvijas ārlietu ministrs, kam 1962. gadā sekoja PSRS ārlietu ministra Gromiko un Brezņeva vizītes. Tito apmeklēja PSRS 1962. gada decembrī un Hruščovs Belgradu 1963. gada augustā.
Sākās globālās padomju impērijas veidošana. Hruščovs kopā ar Bulgaņinu apceļoja jaunās Trešās pasaules valstis, veidojot politisku aliansi ar Nepievienošanās valstu kustību, īpaši attīstot attiecības ar Ēģiptes Nāseru, Indijas Nehru un Indonēzijas Sukarno. Nehru 1955. gada jūnija lielāko daļu pavadīja vizītē PSRS, kurai sekoja Hruščova un Bulgaņina trīs nedēļu ilgs ceļojums pa Indiju novembrī-decembrī. Hruščovs atbalstīja Indijas pozīciju Kašmīras konfliktā, un prognozēja Goas atgūšanu no portugāļiem. 1959. gadā uzliesmojot Ķīnas—Indijas karam, PSRS bija grūta izvēle, kuru no pusēm atbalstīt. Sākās ieroču piegādes Ēģiptei un Sīrijas republikai. Lai arī Nāsers arestēja komunistus, 1956. gada Suecas krīzes laikā PSRS nostājās Ēģiptes un arābu valstu pusē. PSRS finansēja Asuānas dambja celtniecību.
Tautsaimniecība
Staļina nāves brīdī PSRS atradās 5. piecgades (1951—1955) vidū, kas turpināja galveno uzmanību pievērst smagajai rūpniecībai. Maļenkovs savas varas īsajā laikā sāka mainīt šo uzsvaru par labu vieglajai rūpniecībai, plaša patēriņa preču ražošanai un dzīvokļu celtniecībai, lai uzlabotu PSRS iedzīvotāju dzīvi. Politisku iemeslu dēļ Hruščovs šo politiku kritizēja, taču, nonākot pie varas, pats to turpināja.
Lai palielinātu neapmierinošās graudu ražas, Hruščovs 1953. gada beigās sāka plānot Neskarto zemju kampaņu, kas ar pilnu spēku izvērsās 1954. gada sākumā. Kampaņas mērķis bija ievērojami palielināt lauksaimniecībā apstrādātās zemes apjomu, iegūt pārtikas un lopbarības graudus, atslogot citus lauksaimniecības reģionus, nodrošināt graudus eksportam. Uz Kazahstānu un Sibīriju nosūtīja simtiem tūkstošu cilvēku, galvenokārt jauniešus, kas tukšās stepēs sāka sēt graudus. Līdz 1955. gadam sākotnēji bija paredzēts apgūt 13 miljonus hektāru, taču jau 1954. gada augustā pieņēma lēmumu līdz 1956. gadam apgūt 30 miljonus hektāru (līdzvērtīgi visai Kanādas lauksaimniecības teritorijai). Pirmo gadu ražas bija nestabilas, taču kopumā veiksmīgas. Ilgtermiņā neapgūto zemju kampaņa radīja jaunas problēmas — nabadzīgo stepes augšņu apstrādāšanā ieguldīja milzīgus līdzekļus, kas labāk būtu noderējuši situācijas uzlabošanai tradicionālajos lauksaimniecības rajonos, kuru ražas joprojām bija zemas saimnieciski neizdevīgās kolhozu sistēmas dēļ. Jau dažus gadus vēlāk ražas kritās, sākās ekoloģiskas problēmas un sausuma izraisītas putekļu vētras. Kontinentālā klimata svārstības nenodrošināja stabilas ražas, sausumam un salam bieži iznīcinot ražas. 1954. gadā bija apsēti 4 miljoni hektāru, no kuriem ieguva 4 miljonus tonnas graudu. 1955. gada sausuma dēļ, no četrreiz lielākas apsētās platības ieguva tikai 8 miljonus tonnas graudu. Neskatoties uz augsnes un dabas apstākļiem, Hruščovs paziņoja, ka sagaida līdz 33 miljoniem tonnu lielas ražas.
1963. gada vasarā Hruščovs piedāvāja radikāli izmainīt ekonomikas modeli, samazinot tradicionāli lielās investīcijas smagajā rūpniecībā, un koncentrējoties uz minerālmēslu ražošanu, kas beidzot ļautu uzlabot lauksaimniecības ražas, pēc tam, kad iepriekšējās kampaņas nebija sasniegušas mērķus. Šī politika izraisīja neapmierinātību arī armijā, kuras budžets tiktu ievērojami samazināts. Padomju iestādes publiski atzina, ka apmēram 25% minerālmēslu tiek zaudēti paviršas pārvadāšanas un uzglabāšanas rezultātā. Minerālmēslus bieži izmantoja nepareizi, tā samazinot iegūtās ražas.
Ideoloģija
Hruščova laikā notika trīs PSKP kongresi. 1956. gada 20. kongress, 1959. gada 21. kongress un 1961. gada 22. kongress, kurā izvērsa plašu destaļinizācijas kampaņu, pieņēma PSKP trešo programmu, un Hruščovs paziņoja, ka jau esošā paaudze ap 1980. gadu sāks dzīvot komunismā. Līdz 1970. gadam bija paredzēts apsteigt ASV visos ražošanas rādītājos. Nākamajos gados būtu jāizveido komunisma materiāli tehniskā bāze, iedzīvotāju vajadzības būs pilnībā apmierinātas, pēc 1980. gada notiks komunisma ieviešana. Ķīnas—PSRS ideoloģiskās nesaskaņas, kas publiski izpaudās 1960. gadā, sašķēla par monolītu uzskatīto komunistu pasauli. Hruščova radikālismu šajos gados — aktīvo palīdzību Kubai, atbalstu Āfrikas jaunajām valstīm, komunisma sasniegšanu 20 gados, var daļēji izskaidrot ar nepieciešamību demonstrēt, ka par spīti ķīniešu apvainojumiem, PSRS joprojām seko revolūcijas kursam.
Gernika
Ārpus basku apdzīvotās teritorija Gernika ir vairāk atpazīstama pēc Pablo Pikaso gleznas "Gernika". Tajā ir attēlota šī pilsēta, kuru 1937. gada 26. aprīlī bombardēja nacistiskās Vācijas gaisa spēki — Luftwaffe.
Salaspils memoriāls
Salaspils memoriālā ansambļa vēsturiskā attīstība
Salaspils memoriālais ansamblis bija īpašs ar faktu, ka tas bija pirmais pēckara gados veidotais ansamblis, kurā papildus tēlniecībai tika izmantoti specifiski arhitektoniskie izteiksmes elementi. Memoriāla galvenie elementi sastāvēja no „dzīvības ceļa”, kurš ietvēra nometnes lauku ar brīvi izvietotām betona tēlu grupām un ieejas sienas, tā sauktā „dzīvības un nāves robeža”, kas vizuāli nodala memoriāla teritoriju no pārējās pasaules.
Arvīds Platpers
Biogrāfija
Piedalījies vairāku mūzikas mācību grāmatu sastādīšanā.
15. autobusu maršruts (Rīga)
Maršruts
Dārziņi—Jugla kursē pa šādām ielām: Dārziņu iela, Taisnā iela, Maskavas iela, Slāvu iela, Lubānas iela, A. Saharova iela, Brāļu Kaudzīšu iela, Ilūkstes iela, Dzelzavas iela, Stirnu iela, Ieriķu iela, Biķernieku iela, Hipokrāta iela, Gaiļezera iela, S. Eizenšteina iela, Malienas iela, Juglas iela un Murjāņu iela.
Pieturvietas
15. autobusu maršrutā pavisam kopā ir 87 pieturas. Maršrutā Jugla—Dārziņi ir 44 pieturas, bet maršrutā Dārziņi—Jugla ir 43 pieturas.
Agrākie pieturvietu nosaukumi:
7.slimnīca (pārdēvēta par Slimnīca Gaiļezers )''
Dzelzceļa slimnīca (pārdēvēta par Stacionārs Biķernieki )
Koscežina
Koscežina - pilsēta Polijas ziemeļos, Pomožes vojevodistē uz dienvidrietumiem no Gdaņskas.
Pilsētā atrodas tvaika lokomotīvju muzejs.
Basku Zeme
Valdība
Basku Zemei ir savs parlaments un valdība, kuri atrodas Vitorijā.
Zasnica
1917. gadā Ļeņins no Zasnicas ar prāmi izbrauca uz Krieviju. 1945. gadā uz Zasnicu no Liepājas tika evakuēti civiliedzīvotāji, kuri bēga no PSRS uzbrukuma.
2016. gada Pasaules čempionāts hokejā
2016. gada Pasaules čempionāts hokejā notika Krievijā — Maskavā un Sanktpēterburgā — no 2016. gada 6. līdz 22. maijam. Otro gadu pēc kārtas čempiones titulu ieguva Kanādas hokeja izlase, kamēr otrā bija Somija. Turnīra saimnieki, Krievija, izcīnīja bronzas medaļas.
Izlašu sastāvi
Katras izlases sastāvā ir starp 15 un 22 laukuma spēlētājiem, kā arī 2 līdz 3 vārtsargiem.
B grupa
Dienvidāfrikas Republikas prezidentu uzskaitījums
Šajā sarakstā apkopoti visi Dienvidāfrikas Republikas prezidenti kopš 1961. gada, kad tā kļuva par republiku. Līdz 1994. gadam valstī valdīja aparteīds un politikā dominēja uzskats par baltādaino dienvidāfrikāņu pārākumu pār melnādainajiem. 1994. gada aprīlī tika sarīkotas pirmās rasu ziņā vienlīdzīgās vēlēšanas. Šajā pašā gadā par Dienvidāfrikas prezidentu pirmo reizi kļuva melnādainās rases pārstāvis — Nelsons Mandela.
Džons Džozefs Hopfīlds
Džons Džozefs Hopfīlds (, dzimis 1933. gada 15, jūlijā) ir amerikāņu zinātnieks, vislabāk zināms kā neironu tīklu pētnieks. 1982. gadā viņš izveidoja asociatīva neironu tīkla modeli, kas tika nosaukts viņa vārdā par Hopfīlda tīklu, ar to atdzīvinot tajā laikā apsīkušo neironu tīklu izpēti.
Hopfīlds ir dzimis 1933. gadā poļu fiziķa Džona Džozefa Hopfīlda un Helēnas Hopfīldas ģimenē, un viņam pašam jau ir trīs bērni un seši mazbērni.
Glābšanas laiva
Glābšanas laivas ir oranžā krāsā.
Slēgtā tipa glābšanas laivas konstruē tā, lai tā varētu atgriezties pareizā stāvoklī, ja ir apgāzusies. Šādā situācijā cilvēkiem ir jābūt piesprādzētiem.
Umbrella Beach
Umbrella Beach ir dziesma no muzikālā projekta Owl City. Dziesma tika izdota, kā ceturtais singls no viņa otrā studijas albuma Ocean Eyes. Tas ir otrais no albuma starptautiski izdotais singls. Apvienotajā Karalistē tas tika izdots 2010. gada 17. maijā. Mūzikas video tika izdots 2010. gada 16. aprīli.
Jo (pavadonis)
Fiziskais raksturojums
Jo atšķiras no daudziem citiem lielo planētu pavadoņiem (kuru sastāvā ir daudz ledus) ar to, ka tas, līdzīgi Zemes grupas planētām, pārsvarā sastāv no iežiem. Pēc zondes „Galileo” datiem uz Jo ir savs magnētiskais lauks, kas liecina par izkausēta dzelzs kodola eksistenci. Tā rādiuss ir virs 900 km. Pēc kāda zinātnieka domām, Jo iekšējā struktūra ir līdzīga Ganimēdam bez ūdens un ledus slāņa.
Uz Jo ir atklāta ļoti retināta atmosfēra, kas sastāv no sēra dioksīda un, iespējams, citām gāzēm.
Jo pētījumi ar starpplanētu zondēm
No 1995. gada decembra līdz 2003. gada septembrim Jupitera sistēmu pētīja „Galileo”. No 35 aplidojumiem ap Jupiteru, 7 tika izplānoti, lai pētītu Jo (minimālais attālums — 102 km). Ar šīs zondes palīdzību pavadonis tika detalizēti izpētīts, kā arī tika saņemtas daudz jaunas informācijas (piem. izmērīts Jo magnētiskais lauks).
Smaiļošana un kanoe airēšana
Laivas
Starptautiskās kanoe federācijas (ICF) atzītās laivas ir K-1, K-2, K-4, C-1, C-2 un C-4, kur burts apzīmē laivas veidu, bet skaitlis sportistu skaitu laivā. "K" ir smailīte (no angļu val. kayak), bet "C" ir kanoe (no angļu val. canoe; vai arī par godu laivas rašanās vietai - no angļu val. Canada). Kanādā pastāv arī sacensību klase C-15, jeb „kara kanoe”, bet novecojusi laivu klase ir C-7. Starptautiskās Kanoe federācijas noteikumi regulē sacensību laivu parametrus, definējot to maksimālo pieļaujamo garumu, minimālo svaru un pieļaujamo laivas plūdlīnijas kontūru. Senāk sacensību laivas tika gatavotas no koka, bet mūsdienās no dažādiem sintētiskajiem materiāliem, piemēram, karbonšķiedras, kevlara, aramīda šķiedras un epoksīdsveķiem.
Airi
Smaiļošanā un kanoe airēšanā izmanto divu lāpstiņu vai vienas lāpstiņas airus.
Smaiļošana un kanoe airēšana olimpiskajās spēlēs
Smaiļošana un kanoe airēšana ir olimpiskais sporta veids. Šīs sacensības Olimpiskajās spēlēs ir iekļautas no 1936. gada Berlīnē vīriešiem un 1948. gada Londonā sievietēm. Pirmie smaiļošanas un kanoe airēšanas paraugdemonstrējumi Olimpiskajās spēlēs notika 1924. gadā Parīzē.
1483. gads
1483. gads bija parastais gads, kas pēc Jūlija kalendāra sākās trešdienā.
Konrāds Cūze
1969. gadā Cūze šķiet bija pirmais, kurš aprakstīja digitālo filozofiju (digitālo fiziku).
Maybe I'm Dreaming
Maybe I'm Dreaming ir debijas albums amerikāņu sintpopa muzikālajam projektam Owl City. Tas tika izdots 2008. gada 16. decembrī. Tas bija pašizdots, un to nav producējis neviens pazīstams producents, taču tomēr albums spēja sasniegt Billboard Elektroniskās Mūzikas Albumu Top 20.
Pēc Owl City otrā studijas albuma "Ocean Eyes" necerēti lielajiem panākumiem "Maybe I'm Dreaming" tika pārizdots zem Universal Republic leibla.
Dopinga lietošana Tour de France
Dopinga lietošana riteņbraukšanas pirmsākumos
Pirmie šosejas sacensību atbalstītāji laikraksti. Lai arī Le Vélocipède Illustré, kurš 1869. gada novembrī organizēja pasaulē pirmās garo distanču šosejas sacensības, apgalvoja, ka to mērķis bija "attīstīt velosipēdu lietošanas labās idejas", jo "ir jāpierāda, ka ar velosipēdiem var rīkot sacensības ievērojamās distancēs ar nesalīdzināmi mazāku nogurumu kā skrienot", nevarēja noliegt, ka tas arī ievērojami uzlaboja laikraksta pārdošanas apjomus. Laikmetā pirms radio un televīzijas laikraksti varēja nedēļām sagatavot ažiotāžu pirms sacensībām, paļaujoties uz to, ka lasītāji iegādāsies laikrakstu dienu pirms sacensībām, lai uzzinātu vairāk par sportistiem, kuri dodas cauri viņu pilsētai, kā arī dienu pēc tam, lai uzzinātu rezultātus. Tikai nedaudz cilvēki bija veikuši 130 kilometru ceļojumu, vismaz ne pārāk bieži, un doma tos veikt ar velosipēdu pēc iespējas lielākā ātrumā pa bedrainajiem ceļiem ar koka ratiem un metāla riepām bija aizraujoša. Tā rezultātā laikraksti sacensību popularizēšanā centās viens otru pārspēt. 1891. gadā tika organizēts brauciens no Bordo uz Parīzi. Tajā pašā gadā Le Petit Journal dubultoja attālumu, rīkojot sacensības Parīze–Bresta–Parīze vairāk kā 1200 kilometru garumā.
1990. gadi: EPO ēra
EPO problēma pārbaudēs bija līdzīga kā iepriekš testosteronam un pirms tam kortizonam — to nevarēja atšķirt no organismā dabīgi radušās vielas. Žans Pjērs de Mondenārs izteicās, ka pirmoreiz pārbaudēs vajadzēja pierādīt nevis medikamenta klātbūtni, bet gan vielas klātbūtni neierastos daudzumos. Pārbaudītāji noteica hematokrīta līmeni 50 procentu apjomā un aizliedza dalību sportistiem, kuri pārsniedza to. Dāņu braucējs Bjarne Rīss, kurš uzvarēja 1996. gada tūrē starp braucējiem bija pazīstams kā "Misters 60 procenti". 2007. gada 25. maijā viņš atzinās EPO lietošanā no 1993. līdz 1998. gadam, ieskaitot 1996. gadu, kad viņš tūrē uzvarēja.
1998. gada Festina afēra
2004. gadā parādījās jaunas apsūdzības. Janvārī Cofidis komandas pārstāvis Filips Gaumons izmeklētājiem apgalvoja, ka viņa komandā tiek izmantoti steroīdi, cilvēka augšanas hormons, EPO un amfetamīni. Jūnijā Francijas policija aizturēja britu braucēju Deividu Milaru, arī no Cofidis, pasaules čempionu individuālajā braucienā. Tika pārmeklēts viņa dzīvoklis un atrastas divas lietotas EPO šļirces. Spāņu braucējs Hesuss Manzano, kurš nesen bija atskaitīts no Kelme komandas, Madrides sporta laikrakstam AS apgalvoja, ka bijušajā komandā viņš bija spiests lietot aizliegtus preparātus un viņš tika apmācīts metodēs, kā izvairīties no pieķeršanas. Kelme komanda apsūdzības noliedza un nosauca apgalvojumus par atriebību, ko Manzano arī atzina, nosaucot to par "aci pret aci, zobu pret zobu", pamatojoties ar izraisītajām veselības problēmām
Operación Puerto izmeklēšana
Astana-Würth komanda nevarēja startēt, jo par spīti Sporta arbitrāžas tiesas lēmumam, pieci no deviņiem tūres dalībniekiem tika atsaukti pēc tam, kad tika oficiāli minēti Operacion Puerto afērā. Ar atlikušajiem četriem braucējiem (Aleksandrs Vinokurovs, Andrejs Kašečkins, Karloss Barredo un Luiss Leons Sančess) nepietika sacensību noteikumos noteiktajam minimumam.
Baltijas pārkrievošana
Pārkrievošanas pastiprināšanās (1885—1905)
Par Tērbatas mācību apgabala kuratoru 1890. gadā iecēla Nikolaju Lavrovski, un līdz ar jauno kuratoru Baltijā pastiprinājās pārkrievošanas tendences, mācības krievu valodā notika visos priekšmetos no pirmā mācību gada, un skolotāji, kas nespēja mācīt priekšmetus krieviski, bija jāatlaiž no darba. Par runāšanu latviski bērnus sodīja ar pazemojumu — kaklā viņiem kāra īpašu kauna zīmi, kauna dēli, soda dēli, kauna medāli, soda medāli, „plukstu”, „rotu”, „elsiņu”, kas bija jānēsā tik ilgi, kamēr sodītais nebija uzrādījis citu, kas skolā runājis latviešu valodā.
Thug Life: Volume 1
Thug Life: Volume 1 ir pirmais grupas "Thug Life" albums. Tas tika izdots. albumu sākotnēji izdeva Tupaka Šakura ierakstkompānija "Out Da Gutta Records", tomēr lielās 'gangsta' repa kritizēšanas dēļ tajā laikā, albums tika pārrakstīts un lielākā daļa oriģinālo dziesmu tika izņemtas. albuma pārdotākās dziesmas ir "How Long Will They Mourn Me?", "Bury Me a G", "Pour Out a Little Liquor" un "Str8 Ballin". 1996. gadā Big Syke un Šakurs plānoja izdot otro albumu ar nosaukumu "Thug Life Vol. 2", kuru izdotu "Makaveli Records", tomēr albumu izdeva "Amaru Entertainment" — ierakstkompānija, kura pieder Tupaka Šakura mātei Afēnijai.
Altāra Mī
Zvaigzne ir apmēram par 8% masīvāka par Sauli, un ievērojami vecāka, aptuveni 6,34 miljardi gadu. Zvaigznes rādiuss ir par 24,6% lielāks nekā Saulei, un tās temperatūra ir 5704 K (5431 °C), tāpēc zvaigzne izstaro gaismu, kura pēc spektrālā sastāva ir līdzīga Saules gaismai.
Johans Daniels Felsko
Johans Daniels Felsko (, 1813—1902) bija vācbaltu arhitekts un pilsētplānotājs, kurš darbojās Latvijas teritorijā. Viņš bija pirmais Rīgas pilsētas arhitekts (, 1844—1879). Felsko sagatavoja pilsētas plānu (1856—1857) pēc vēsturisko nocietinājumu likvidēšanas. Tas paredzēja Iekšrīgu savienot ar plašajām priekšpilsētām, izveidojot bulvāru loku un apzaļumotu kanālu ar brīvi stāvošām sabiedriskām ēkām. Felsko projektējis baznīcas, sabiedriskās un dzīvojamās ēkas Rīgā un tās lauku īpašumos (Piņķos, Salā, Salaspilī, Ikšķilē, Limbažos, Viļķenē u.c.). Dēli: arhitekts Kārlis Johans Felsko (Carl Johann Felsko, 1844—1919) un gleznotājs Oskars Eduards Felsko (Oskar Eduard Felsko, 1848—1921).
Vanagi
Sistemātika
Vanagu ģints (Accipiter)
Insulīns
Atklāšanas vēsture
1921. gada jūlijā kanādiešu ķirurgs Frederiks Bantings atklāja unikālu veidu, kā iegūt aizkuņģa dziedzera saliņu ekstraktu, kuru viņš nosauca par "isletonu". Novembrī viņš kopā ar Toronto Universitātes fizioloģijas profesoru Džonu Makleodu publicēja savu pētījumu rezultātus, bet jau 1922. gada 11. janvārī attīrīto saliņu ekstraktu injicēja pirmajam diabēta pacientam. 1922. gada aprīlī saliņu ekstrakta ieguves un attīrīšanas patentēja, bet jau 1923. gadā Bantings un Makleods kļuva par Nobela prēmijas laureātiem fizioloģijā vai medicīnā. 1924. gadā atklāja, ka insulīns ir peptīdhomons, bet tā ķīmisko struktūru atšifrēja Frederiks Sengers, par ko viņam 1958. gadā piešķīra Nobela prēmiju ķīmijā.
Molotova—Ribentropa pakts
Kopsavilkums
Pēc Otrā pasaules kara PSRS ilgstoši, līdz pat 1989. gadam, noliedza slepeno protokolu pastāvēšanu, jo to saturs varēja kalpot par pierādījumu tam, ka Baltijas valstis nepievienojās PSRS brīvprātīgi, bet gan tika anektētas piespiedu kārtā. Tikai pavisam neilgi pirms sava sabrukuma PSRS atzina šo noziedzīgo dokumentu esamību.
Līguma sagatavošana
Pēc Vācijas vēstnieka Šulenburga un PSRS ārlietu ministra Molotova sarunām par līguma detaļām 17. augustā tika izplatīta nota par Vācijas gatavību parakstīt neuzbrukšanas līgumu ar PSRS. Pēc abu pušu mutiskas vienošanās Vācijas Ārlietu ministrijas sekretārs sagatavoja nākamās vienošanās tekstu, kas bija jāparaksta Maskavā. Sarunu laikā 1939. gada augustā PSRS koncentrēja pie Baltijas valstu robežām karaspēku, kura skaitliskais lielums oktobrī sasniedza ap 200 000 sarkanarmiešu ar aviāciju un tankiem, kas daudzkārt pārsniedza Igaunijas, Latvijas un Lietuvas armijas karavīru skaitu un bruņojumu. Karaspēka koncentrācija bija labi zināma Vācijas izlūkdienestam. Padomju aviācija regulāri pārkāpa Igaunijas gaisa telpu un izdarīja spiedienu uz šo valsti, kas noveda pie sākotnēji Igaunijas (1939. gada 28. septembrī) un pēc tam arī Latvijas (5. oktobrī) un Lietuvas (10. oktobrī) līgumiem ar PSRS par kara bāzu izvietošanu šo valstu teritorijās. Tika sperts pirmais solis uz Baltijas valstu okupāciju.
Insulīns
Iedarbība
Galvenā insulīna nozīme organismā ir glikozes koncentrācijas pazemināšana asinīs. Insulīns aktivē galvenos glikolīzes fermentus, stimulē glikogēna veidošanos no glikozes aknās un muskuļos, veicina tauku un olbaltumvielu sintēzi, palielina šūnu membrānu caurlaidību glikozei. Turklāt insulīns nomāc fermentu, kuri sašķeļ glikogēnu un taukus, darbību, tātad tam ir ne tikai anaboliska, bet arī antikataboliska iedarbība.
Džeroms Iginla
Spēlētāja karjera
Spēlējis septiņās (2002, 2003, 2004, 2008, 2009, 2011, 2012) NHL visu zvaigžņu spēlēs, 2002. gadā ieguvis Arta Rosa, Lestera Pīrsona un Morisa Rišāra balvu. Morisa Rišāra balvu viņš ieguva arī 2004. gadā, kad tai pievienoja arī Kinga Klensija balvu, kuru piešķir labākajiem komandas līderiem. Kopš 2003. gada viņš ir "Flames" komandas kapteinis.
Kanādas hokeja izlases sastāvā piedalījies 1996. gada Pasaules čempionātā junioriem, 1997. gada Pasaules čempionātā, 2002., 2006. un 2010. gada Olimpiskajās spēlēs, kā arī 2004. gada Pasaules kausa izcīņā. Visos turnīros, izņemot 2006. gada Olimpiskās spēles, Iginla kopā ar pārējo izlasi izcīnījis zelta medaļas.
Kompleksi saistītais skaitlis
Matricām
Matricu G = M† · M sauc par Grama matricu un tai piemīt īpašība G† = G. Matricas ar šādu īpašību sauc par Ermita matricām un tās ir reālu skaitļu analogs komplekso matricu kopā (izteiksme H† = H, kur H ir Ermita matrica, ir analoga izteiksmei r = r, kur r ir reāls skaitlis).
SOK valstu un teritoriju kodi
Aktuālie Nacionālo Olimpisko komiteju kodi
Olimpiskajā kustībā šobrīd ir 205 Nacionālās Olimpiskās komitejas. Sekojošajā tabulā ir apkopoti šobrīd lietotie kodi, kā arī atšķirīgie iepriekšējās spēlēs lietotie kodi. Daži no vēsturiskajiem kodiem ir izskaidroti sekojošajās sadaļās. Tikai vasaras vai ziemas spēlēm lietotie kodi apzīmēti ar "V" un "Z". ISO 3166-1 ailē uzrādīti tikai atšķirīgie kodi; treknrakstā izcelti tie ISO kodi, kuri sakrīt ar citas valsts SOK kodu.
Datne
Datne jeb fails (en) ir datu kopa, kas glabājas datu nesējā un ko datu glabāšanā, pārsūtīšanā vai apstrādē uzskata par vienotu veselumu. Datnē var ietilpt jebkāda veida cipardati. Parasti datu nesēju (disku) noformatē kādā failsistēmā, lai arī tas nav obligāti. (Teorētiski būtu iespējams failu datiem piekļūt sākot nolasīt vai ierakstīt noteiktu datu nesēja vietu) Lielākajā daļā failsistēmu datnes satur datus (failā esošie dati) un metadatus (faila vārds, izveidošanas un izmainīšanas datumi, piekļuves tiesības, utt).
Plastmasas
Plastmasu sastāvs
Vēlamās krāsas iegūšanai plastmasām pievieno krāsvielas — dažādus organiskus vai neorganiskus pigmentus, kas nesadalās plastmasas izgatavošanas temperatūrā.
Plastmasu tipi
Atkarībā no polimēra rakstura tas no viskoza stāvokļa stiklveidīgā var pāriet atgriezeniski vai neatgriezeniski. Tādēļ plastmasas iedala:
Latvijas tirgū jau kādu laiku ir pieejami produkti no videi draudzīgākas plastmasas: bioplastmasas un oksi-sadalāmās plastmasas.
MacOS
Apraksts
Mac OS X ir radikāla novirzīšanās no iepriekšējām Macintosh operētājsistēmām; tā pamatā esošā kodu bāze ir pilnīgi atšķirīga no iepriekšējām versijām. Tā kodols, saukts Darwin (pirms tam Mach), ir brīva un atvērtā pirmkoda Unix operētājsistēma (OS) kas ir izveidota, balstoties uz XNU kodola, kurai ar komandrindas saskarni ir pieejamas standarta Unix iespējas. Apple pār Darwin izveidoja slāni ar vairākām komponentēm, tai skaitā Aqua saskarni un jaunu Finder, lai nobeigtu uz lietotāja saskarni bāzētu operētājsistēmu, kas ir OS X.
OS X ietver savus programmatūras izstrādes rīkus, no kuriem prominentākais bija integrētā izstrādes vide ar nosaukumu Xcode. Xcode nodrošina ar kompilatora saskarni, kas atbalsta vairākās programmēšanas valodas, tai skaitā C, C++, Objective-C, un Java. Apple Intel pārejai, tā tika pārveidota, lai izstrādātāji varētu vienkārši radīt universālās programmas ar mērķi nodrošināt savietojamību gan ar Intel bāzētiem, gan PowerPC bāzētiem Makintošiem.
Programmatūra
Lai nodrošinātu vienmērīgu pāreju no Mac OS 9 uz Mac OS X, tika izveidots Carbon (API). Lietojumprogrammas, kas ir sarakstītas ar Carbon, var tikt dabiski izpildītas abās sistēmās. No otras puses, API, ko OS X mantoja no Openstep nav atpakaļ savietojamas ar agrākām Mac OS versijām. Šos API šobrīd no Apple sauc par Cocoa. Šis mantojums ir acīmredzams no Cocoa izstrādātāju puses, ņemot vērā, ka lielākā daļa klašu nosaukumu sākas ar prefiksu „NS”, kas nozīmē Nextstep.
Aparatūra
OS X PowerPC versijas pirms Leopard saglabā savietojamību ar vecākām Mac OS lietojumprogrammām ar emulācijas vidi Classic, kas lietotājiem ļauj palaist Mac OS 9 kā procesu OS X ietvaros, tādējādi lielākā daļa programmu, kas darbojas uz Mac OS 9, bija lietojamas arī OS X. Classic netiek atbalstīts uz Intel-bāzētiem Makintošiem un Mac OS X 10.5 „Leopard” versijā. Sākot ar 10.6 "Snow Leopard", PPC arhitektūra vairs netiek atbalstīta, tādēļ Classic arī šajā operētājsistēmā nebija iekļauts.
Apple pāreja uz Intel procesoriem
2002. gada aprīlī eWeek ziņoja par baumām, ka Apple bija OS X versija ar segvārdu Marklar, kas var tikt darbināta uz Intel x86 procesoriem. Marklar idejas pamatā bija nodrošināt OS X funkcionēšanu uz alternatīvas platformas gadījumā, ja Apple kļūtu neapmierināta ar PowerPC platformas progresu. Šīs baumas norima 2005. gada maijā, kad vairāki mediju avoti, kā Wall Street Journal un CNET ziņoja, ka Apple tuvākajos mēnešos paziņos par Marklar.
Mac OS X 10.0 (Cheetah)
2001. gada 24. martā Apple izlaida Mac OS X v10.0 (kompānijas iekšienē tam tika lietots segvārds Cheetah). Sākotnējā versija bija lēna un ar iespējām nepabeigta, un tās izlaišanas brīdī pieejamas bija maz lietojumprogrammas, no kurām lielākā daļa bija no neatkarīgajiem izstrādātājiem. Lai arī vairāki kritiķi vedināja, ka operētājsistēma nebija gatava adaptācijai no vairākuma patērētāju, kritiķi arī atzina tās sākotnējās izlaides nozīmi, kā pamatam, uz kura veikt uzlabojumus. Tikai Mac OS X izlaide vien tika uzņemta no Macintosh sabiedrības kā liels sasniegums, jo mēģinājumi pilnībā pārstrādāt Mac OS bija notikuši jau kopš 1996. gada un aizkavējušies dēļ neskaitāmām neveiksmēm. Pēc vairāku kļūdu labojumiem (bugfixes), operētājsistēma kļuva ievērojami stabilāka.
Mac OS X 10.6 (Snow Leopard)
Mac OS X v10.6 Snow Leopard  tika izlaists 2009. gada 28. augustā. Nevis sniedzot lielas izmaiņas izskatam un galalietotāja funkcionalitātei, kā tas bija uz iepriekšējām OS X versijām, Snow Leopard fokusējās uz nelielām izmaiņām kā piemēram: palielinot veiktspēju, efektivitāti un operētājsistēmas stabilitāti. Vairumam lietotāju, visvairāk pamanāmākās izmaiņas bija: diskā, operētājsistēma sastingst pēc tam kad ir veikta tīrā instalēšana salīdzinot ar Mac OS X 10.5 Leopard, atsaucīgāku Finder pārrakstītu Cocoa, kā arī uzlaboto Safari kurš kļuva ātrāks.
OS X 10.8 (Mountain Lion)
OS X v10.8 Mountain Lion  tika izlaists 2012. gada 25. jūlijā. Tas iekļāva funkcijas kuras jau bija redzētas uz iOS 5, kā piemēram: Game Center, atbalstu priekš iMessage jaunajā īsziņu lietotnē, atgādinājumu lietotni atdalītu no iCal (kas vēlāk tika pārsaukts uz vārdu  Kalendārs  kā piemēram iOS lietotnē). Tas ieviesa arī atbalstu priekš iWork lai varētu noglabāt iWork dokumentus iekš iCloud. Paziņojumu centrs tiek atklāts, kura datora versija ir līdzīga iOS 5 un augstākai versijai. Mountain Lion iekļauj arī atbalstu vairākām Ķīniešu funkcijām, kā piemēram: Baidu tiek iekļauta kā viena no meklētājprogrammām Safari pārlūkprogrammā, QQ, 163.com un 126.com servisus priekš ē-pasta, kontaktiem un kalendāram. Šajā versijā arī tika mainīts operētājsistēmas vārds no Mac OS X uz OS X.